Ngeh Koo Ham

Dato' Ngeh Koo Ham merupakan seorang ahli politik di Malaysia. Beliau merupakan Ahli Parlimen kawasan Beruas, Perak dan ADUN kawasan Sitiawan, Perak. Beliau merupakan Pengerusi Parti Tindakan Demokratik (DAP) Perak.

Beliau pernah tersenarai sebagai calon pertama daripada 3 ADUN Pakatan Rakyat sebagai Menteri Besar Perak. Oleh sebab DAP merupakan parti yang memenangi paling banyak kerusi Dewan Undangan Negeri Perak, DAP Perak pernah meminta supaya Sultan Perak, Sultan Azlan Muhibbuddin Shah, melantik beliau sebagai Menteri Besar pertama yang bukan Melayu dan bukan Islam, berlawanan dengan perlembagaan negeri. Beliau seorang yang berbangsa Cina dan beragama Kristian. Bagaimanapun Sultan melantik Dato' Seri Ir. Haji Mohammad Nizar Jamaluddin dari PAS untuk jawatan itu. Beliau juga merupakan ahli DAP pertama yang menerima anugerah kebesaran daripada mana-mana sultan ataupun raja di Malaysia.

Pilihan raya
Dalam Pilihan raya umum Malaysia 2008 beliau menang bertanding di kawasan DUN Sitiawan , negeri Perak. Beliau bertanding atas  tiket parti DAP dan  mendapat 12381 undi dengan majoriti 8529 undi.

Kontroversi
Pada 16 September 2012, Ngeh telah menulis dalam laman sosial Twitter, “Khairy mahu umat Islam berdemo menentang (klip video) Sam Bacile, untuk Islam atau kepentingan politik? Kenapa umat Islam membuang masa dan tenaga untuk semua ini.”  Kenyataan itu menimbulkan perasaan kurang senang di kalangan beberapa pihak kerana menyentuh isu yang berkait dengan agama Islam.

Rujukan 

Anggota Parti Tindakan Demokratik
Orang hidup
Kelahiran 1961
Orang dari Perak
Alumni Universiti Malaya
Peguam Malaysia
Yang di-Pertua Dewan Negeri Perak
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Ahli politik Malaysia berketurunan Cina
Ahli Dewan Rakyat, Parlimen Malaysia ke-15